“ทองไทย” เช้านี้ คงที่ หลังแตะระดับสูงสุดรอบ 9 ปี รูปพรรณ ขายออกบาทละ 27,300 บ.
"สมาคมค้าทองคำ" รายงานราคา "ทองไทย" เปิดตลาดเช้านี้ คงที่ หลังแตะระดับสูงสุดรอบ 9 ปีวานนี้ รูปพรรณ ขายออกบาทละ 27,300 บ.
"สมาคมค้าทองคำ" รายงานราคา "ทองไทย" เปิดตลาดเช้านี้ คงที่ หลังแตะระดับสูงสุดรอบ 9 ปีวานนี้ รูปพรรณ ขายออกบาทละ 27,300 บ.
14 ก.ค. 2563

สมาคมค้าทองคำ รายงานราคาทอง (96.5%) วันนี้ (14 ก.ค.63) เมื่อเวลา 09.24 น.ที่ผ่านมา ราคาไม่เพิ่มไม่ลด เมื่อเทียบกับประกาศราคาซื้อขายครั้งสุดท้ายวานนี้ ที่ตลอดทั้งวันมีการประกาศราคาทั้งหมด 3 รอบ โดยเป็นการปรับขึ้นทั้ง 3 รอบติดต่อกันรวม 150 บาท แตะระดับสูงสุดใหม่ของปี และเป็นระดับสูงสุดในรอบ 9 ปี
โดยราคาทองคำแท่ง รับซื้ออยู่ที่บาทละ 26,700 บาท ขายออกที่ราคาบาทละ 26,800 บาท
ทองรูปพรรณ รับซื้ออยู่ที่ราคาบาทละ 26,226.80 บาท ขายออกที่บาทละ 27,300 บาท
ราคาทองคํา Gold spot เช้านี้เคลื่อนไหวที่บริเวณ 1,798 ดอลลาร์ หลังจากปิดตลาดเมื่อคืนวันศุกร์ปรับเพิ่มขึ้น 12.2 ดอลลาร์ สู่ระดับ 1,801.9 ดอลลาร์ จากการเข้าซื้อทองคำสินทรัพย์ที่ปลอดภัย หลังจากยอดติดเชื้อไวรัสโควิด-19 พุ่งขึ้นในสหรัฐ โดยเฉพาะอย่างยิ่งในรัฐฟลอริดาซึ่งมีผู้ติดเชื้อในวันเดียวสูงสุดเป็นประวัติการณ์